La castaña ye una especie de nuez cubierta por una corteya dura. Reúnense en grupos de tres o cuatro y tan cubiertes por una cúpula verde  con llargos pinchos, llamase loriciu, que cuando ta maúra abrese y dexa caer el frutu. Antaño, hacia el mes dochobre, xiringábense los castañales con una pértiga pa que cayeren los oricios, dempués abríense y pañábense les castañes. Les que se traíen pa casa xintábense asaes o cocíes, llamábamosles pulguines y siempre sacompangaben con lleche. Tamién se poníen nel sardu a afumar pa que durasen más tiempo y a estes llamábamosles mayuques. Les castañes que nun se comien nel intre metíense nes cuerries, que  son unos cercaos de piedra que se faen en mitá del castañéu y tiénense ellí tol iviernu, pues conservense perbién. Cuandu se diben a recoyer pel iviernu, sacábense de la cuerria y poníense nuna especie de llana que se llamaba campera. Ellí machacábense con una tallera y desfacíense los oricios con un garabato puestu al revés, lluéu pañábense coles fustes o teñaces. Depende el sitiu podíen guetase vizcaínes que son grandes y de piel negra. Roxes, de culu anchu. Forniegues que son tamién roxes pero más  pequeñes. Valdunes, grandes y poques en cada oriciu, son persabroses pa asar. Sidres que son oscures y pequeñes. Picuxes, negres y allargaes. Samartiniegues, pequeñes a rayes roxes y blanques. Montesina, roxes, loriciu trae munches. Zapatones, castañes de gran tamañu y les regoldones, que son les más inferiores de calidá, son castañes silvestres. Vese quel paisano sabía de castañes, pero non solo de castañes tamién de refranes, pues dempués de cuntanos esto díxonos estos refranes: Ente Santiago y Santa Ana  enxéndrase la castaña. Magüestu por Navidá y fuxó la señardá. Rellámpagos per San Xuan, castañes lo pagarán. Setiembre secu, castañes en cestu. La castañal pela cota, el carbayu pela picota. De castañes esmondaes, siete u ocho escudiellaes. Castaña la primera y ñuez la postrera. Castaña cayuela, que el gochu nun te cueya. Lasturianu pierde los dientes por beber la sidra frío y comer les castañes calientes. La castaña regalada, dempués de cocida, asada.